**BUPL Sydjylland: Kongresdelegeredes rolle og kompetence**

**Rolle:**

Kongressens demokrati er grundlaget for fællesskabet i BUPL, og derfor har vi brug for dig som medlem. På kongressen diskuterer og beslutter ca. 180 kongresdelegerede fra hele landet de vigtigste fagpolitiske hovedspor for de næste to år. Det er også kongressen, der sætter rammer og retning for de lokale fagforeningers arbejde. Kongressen afgør bl.a. medlemskontingent og godkender BUPL’s regnskab og budget

På den lokale fagforenings generalforsamling kan du stille op og blive valgt som kongresdelegeret. Når du deltager i kongressen, har du har tale- og stemmeret.

**Kompetence:**Opgaven som kongresdelegeret kræver ikke en særlig viden eller baggrund. Du skal blot trække på din viden som pædagog ude i praksis.

**Møder og opgaver:**Som kongresdelegeret skal du deltage i BUPL’s kongres, som løber over tre dage. Derudover skal du deltage i et forberedende bestyrelsesmøde hos BUPL Sydjylland.

I 2024 foregår kongressen 28., 29. og 30. november. Derudover er der ekstraordinær kongres om et fremtidssikret BUPL 5. november 2025. Begge gange på Nyborg Strand. Det forberedende bestyrelsesmøde er 15. november 2024 hos BUPL Sydjylland i Kolding.

Derudover er der ikke yderligere tidsforbrug i opgaven som kongresdelegeret.